b'\n_START_ARTICLE_\nSilkroad Online\n_START_SECTION_\nPelaaminen\n_START_PARAGRAPH_\nToisin kuin yleens\xc3\xa4 t\xc3\xa4m\xc3\xa4n luokan peleiss\xc3\xa4, ei Silkroad Onlinessa valita mit\xc3\xa4\xc3\xa4n tietty\xc3\xa4 hahmoluokkaa, vaan kaikki voivat k\xc3\xa4ytt\xc3\xa4\xc3\xa4 kaikkia aseita ja taikoja. Hahmoa luodessa voi valita hahmon sukupuolen, ulkoasun, vaatetuksen (joko raskaasti tai kevyesti haarniskoitu tai pelkkiin kankaisiin pukeutuva) ja aseen (kiinalaiset aseet ovat miekka, Blade -leve\xc3\xa4 miekka, Glaive -leve\xc3\xa4ter\xc3\xa4inen salkoase, keih\xc3\xa4s tai jousi). Eurooppalaisilla on viel\xc3\xa4 lis\xc3\xa4ksi omat aseensa: Taikavarras velhoille, Manaajille Warlockin varras, papeille (cleric) pappisvarras (cleric rod), bardeille harppu, sotureille miekka, kahdenk\xc3\xa4den miekka, tai kaksi kirvest\xc3\xa4 ja roistoille (rogue) joko kaksi tikaria tai jalkajousi._NEWLINE_Kun peliss\xc3\xa4 saavuttaa uuden tason, saa viisi ominaisuuspistett\xc3\xa4. N\xc3\xa4ist\xc3\xa4 kaksi peli asettaa aina voimakkuuteen ja \xc3\xa4lykkyyteen ja kolme saa sijoittaa itse vapaasti. Pisteiden sijoittamisella pelaaja p\xc3\xa4\xc3\xa4tt\xc3\xa4\xc3\xa4 mink\xc3\xa4laiseksi h\xc3\xa4nen hahmonsa kehittyy. Suosituimpia ja tehokkaimpina pidettyj\xc3\xa4 hahmoluokkia ovat niin sanotut \xe2\x80\x9dpurebuildit\xe2\x80\x9d, eli vain yhteen ominaisuusluokkaan panostavat hahmot._NEWLINE_Kun peliss\xc3\xa4 saavuttaa tason 20, p\xc3\xa4\xc3\xa4see valitsemaan ammatin. N\xc3\xa4it\xc3\xa4 on kolme: kauppias, varas ja mets\xc3\xa4st\xc3\xa4j\xc3\xa4. Kauppiaan ty\xc3\xb6n\xc3\xa4 on kuljettaa tavaroita kaupunkien v\xc3\xa4lill\xc3\xa4. Varkaan ty\xc3\xb6n\xc3\xa4 on toimia kauppiaan hankaloittajana, eli varastaa kauppiaan kuljettamat tarvikkeet omaksi hy\xc3\xb6dykseen. Mets\xc3\xa4st\xc3\xa4j\xc3\xa4 puolestaan keskittyy suojelemaan kauppiasta varkailta._NEWLINE_Pelin suosituin ammatti on kauppias, mik\xc3\xa4 johtuu suhteellisen helpoista rahantekomahdollisuuksista. Kauppiaan teht\xc3\xa4v\xc3\xa4n\xc3\xa4 on ostaa tavaraa toisesta kaupungista ja myyd\xc3\xa4 ne toiseen kaupunkiin, jossa t\xc3\xa4lle tavaralle on kysynt\xc3\xa4\xc3\xa4 ja siten korkeammat hinnat. Kauppakeikkojen vaikeustasoa arvioidaan t\xc3\xa4hdill\xc3\xa4, joista yhden t\xc3\xa4hden kauppakeikassa eiv\xc3\xa4t ihmisten pelaamat varkaat voi k\xc3\xa4yd\xc3\xa4 h\xc3\xa4nen kimppuunsa. Kaikilla vaikeustasoilla kuitenkin ilmestyy tietokoneen ohjastamia varkaita, jotka ovat huomattavasti helpompia (noin samalla tasolla kuin pelaaja itse) kuin ihmisten pelaamat varkaat. Kuitenkin yhden t\xc3\xa4hden kauppiasta monet korkeampitasoiset pelaajavarkaat yritt\xc3\xa4v\xc3\xa4t tappaa "poppaamalla" omat varkaansa alempitasoisen hevosen/kamelin kimppuun, joka onnistuu kulkemalla alempitasoisen edess\xc3\xa4 ja kun varkaat ilmestyv\xc3\xa4t, ne hy\xc3\xb6kk\xc3\xa4\xc3\xa4v\xc3\xa4t avuttoman alempitasoisen kimppuun. Vaikeampien kauppakeikkojen palkkiot ovat korkeampia, mutta t\xc3\xa4ll\xc3\xb6in ihmisvarkaat pystyv\xc3\xa4t hy\xc3\xb6kk\xc3\xa4\xc3\xa4m\xc3\xa4\xc3\xa4n pelaajan kimppuun. Ja toisin kuin tietokoneen ohjaamat hahmot, n\xc3\xa4m\xc3\xa4 eiv\xc3\xa4t tasoeroista v\xc3\xa4lit\xc3\xa4._NEWLINE_Ammattia voi halutessaan vaihtaa. T\xc3\xa4ll\xc3\xb6in pit\xc3\xa4\xc3\xa4 kuitenkin odottaa viikko ennen uuden ammatin valintaa. Suorittamalla ammattiin kuuluvia teht\xc3\xa4vi\xc3\xa4 (esimerkiksi onnistunut kauppakeikka, varkaan tai mets\xc3\xa4st\xc3\xa4j\xc3\xa4n tappaminen) pelaaja saa kokemuspisteit\xc3\xa4 normaalin hirvi\xc3\xb6iden tappamisen tapaan. My\xc3\xb6s ammateilla on omat tasonsa. Tasot m\xc3\xa4\xc3\xa4r\xc3\xa4\xc3\xa4v\xc3\xa4t, kuinka voimakas esimerkiksi tason 7 mets\xc3\xa4st\xc3\xa4j\xc3\xa4 on tason 1 varasta vastaan._NEWLINE_Toistaiseksi pelin korkein taso kansainv\xc3\xa4lisess\xc3\xa4 versiossa on 110. Tarkkaa tietoa pelin lopullisesta maksimitasosta ei ole, mutta se tulee todenn\xc3\xa4k\xc3\xb6isemmin olemaan 150:n luokkaa (joidenkin huhujen mukaan jopa 150). Koreankielisess\xc3\xa4 versiossa maksimitaso on 110. Tutkimalla pelin tiedostoja erin\xc3\xa4isill\xc3\xa4 ohjelmilla saadaan selville ett\xc3\xa4 pelin kaikki tavarat, hirvi\xc3\xb6t jne. loppuvat tasolle 150. T\xc3\xa4st\xc3\xa4 voi p\xc3\xa4\xc3\xa4tell\xc3\xa4 ett\xc3\xa4 pelin maksimitasoksi on suunniteltu 140._NEWLINE_Tason 110 saavuttanut pelaaja ei voi saada enemp\xc3\xa4\xc3\xa4 tasoja ennen kuin pelin enimm\xc3\xa4istasoa nostetaan, mutta voi mm. silti ker\xc3\xa4t\xc3\xa4 varastoon taitopisteit\xc3\xa4. Taitopisteit\xc3\xa4 k\xc3\xa4ytet\xc3\xa4\xc3\xa4n hahmon liikkeiden ja eri taikojen oppimiseen._NEWLINE_Silkroadin uudessa lis\xc3\xa4versiossa, (Silkroad Heroes of Alexandria) kaikki hahmoluokat eiv\xc3\xa4t voi k\xc3\xa4ytt\xc3\xa4\xc3\xa4 jonkun tietyn rodun aseita._NEWLINE_Esimerkiksi kiinalaiset eiv\xc3\xa4t voi k\xc3\xa4ytt\xc3\xa4\xc3\xa4 eurooppalaisten aseita.\n_START_SECTION_\nPlayer vs. Player\n_START_PARAGRAPH_\nPlayer vs. Player (PvP), eli pelaajien v\xc3\xa4linen taistelu, on mahdollista Silkroad Onlinessa muutenkin kuin aiemmin mainitulla mets\xc3\xa4st\xc3\xa4jien ja varkaiden konflikteissa. T\xc3\xa4m\xc3\xa4n lis\xc3\xa4ksi esimerkiksi killat voivat ottaa mittaa toisistaan. Suosituin pelaajien v\xc3\xa4linen taistelu on vapaaluontoinen "kaikki vastaan kaikki" -tyyli pelin kaupunkien porteilla._NEWLINE_Jotta t\xc3\xa4h\xc3\xa4n p\xc3\xa4\xc3\xa4see osalliseksi, tulee pelaajan ostaa kaupungista erityinen PvP-huivi, joita on muutamaa eri v\xc3\xa4ri\xc3\xa4. Huivin p\xc3\xa4\xc3\xa4lle laitettuaan pelaaja voi hy\xc3\xb6k\xc3\xa4t\xc3\xa4 miss\xc3\xa4 vain kaupungin ulkopuolella toisten pelaajien kimppuun, jos n\xc3\xa4ill\xc3\xa4 on eri v\xc3\xa4rinen huivi. T\xc3\xa4st\xc3\xa4 poikkeuksena on oranssi, niin sanottu "prodigy-huivi"._NEWLINE_Pelaajat voivat taistella toisia pelaajia vastaan my\xc3\xb6s ilman virallisia ottelus\xc3\xa4\xc3\xa4nt\xc3\xb6j\xc3\xa4. Toisen pelaajan kimppuun voi hy\xc3\xb6k\xc3\xa4t\xc3\xa4 pit\xc3\xa4m\xc3\xa4ll\xc3\xa4 n\xc3\xa4pp\xc3\xa4imist\xc3\xb6n alt-n\xc3\xa4pp\xc3\xa4int\xc3\xa4 painettuna ja klikkaamalla toista pelaajaa. T\xc3\xa4llainen taistelu on kuitenkin rajoitettu vain hahmoille, jotka ovat yli tason 20. T\xc3\xa4ll\xc3\xa4 tavalla my\xc3\xb6s merkitsee itsens\xc3\xa4 murhaajaksi, jonka kimppuun muut pelaajat voivat hy\xc3\xb6k\xc3\xa4t\xc3\xa4 ilman rangaistusta. Lis\xc3\xa4ksi murhaajat menett\xc3\xa4v\xc3\xa4t kaupungeissa ollessaan jatkuvasti energiaa ja kuollessaan saattavat pudottaa jonkun varusteistaan muiden pelaajien vapaasti ry\xc3\xb6stett\xc3\xa4v\xc3\xa4ksi. Murhaaja-statuksesta p\xc3\xa4\xc3\xa4see eroon tappamalla pelin hirvi\xc3\xb6it\xc3\xa4 tai kuolemalla riitt\xc3\xa4v\xc3\xa4n useasti (4-5 kertaa). Mit\xc3\xa4 isompitasoisia hirvi\xc3\xb6it\xc3\xa4 tappaa, sit\xc3\xa4 nopeammin p\xc3\xa4\xc3\xa4see eroon murhaaja-statuksesta.\n_START_SECTION_\nPelin ongelmat\n_START_PARAGRAPH_\nPelin kansainv\xc3\xa4lisen version palvelimilla on ollut lukuisia ongelmia, eik\xc3\xa4 kaikista olla viel\xc3\xa4 p\xc3\xa4\xc3\xa4sty eroon. Yksi huomattavimpia ongelmia on se, ett\xc3\xa4 palvelimille on joskus l\xc3\xa4hes mahdotonta p\xc3\xa4\xc3\xa4st\xc3\xa4 sis\xc3\xa4\xc3\xa4n ruuhkien takia, jotka johtuvat suurimmilta osiltaan bottereista eli kiellettyjen bot-ohjelmien k\xc3\xa4ytt\xc3\xa4jist\xc3\xa4. Kritiikki\xc3\xa4 oli saanut my\xc3\xb6s se ett\xc3\xa4 palvelimille ei voinut jonottaa; jos pelaaja yritti p\xc3\xa4\xc3\xa4st\xc3\xa4 sis\xc3\xa4lle palvelimelle ja se oli t\xc3\xa4ynn\xc3\xa4, peli katkaisi yhteyden ja koko peli oli k\xc3\xa4ynnistett\xc3\xa4v\xc3\xa4 uudestaan, jotta voisi yritt\xc3\xa4\xc3\xa4 taas. T\xc3\xa4m\xc3\xa4n vuoksi pelin sis\xc3\xa4lle p\xc3\xa4\xc3\xa4sy saattoi vied\xc3\xa4 paljon aikaa ja monia pelin uudelleenk\xc3\xa4ynnistyksi\xc3\xa4._NEWLINE_En\xc3\xa4\xc3\xa4 t\xc3\xa4t\xc3\xa4 ongelmaa ei en\xc3\xa4\xc3\xa4 ole sill\xc3\xa4 peliin tuli uudenlainen sis\xc3\xa4\xc3\xa4nkirjautumisj\xc3\xa4rjestelm\xc3\xa4 joka j\xc3\xa4tt\xc3\xa4\xc3\xa4 pelin jonottamaan kunnes pelaajaa p\xc3\xa4\xc3\xa4see palvelimelle. Jonot ovat usein pitki\xc3\xa4 jonottavien bottien takia._NEWLINE_My\xc3\xb6s uusi bottien estoj\xc3\xa4rjestelm\xc3\xa4 toimi muutaman tunnin kunnes palvelimet ruuhkautuivat jo samana iltana boteista._NEWLINE_19.1.2010 peliin lis\xc3\xa4ttiin olemattoman "Silkroad Guard":in tilalle Hackshield. Se on pit\xc3\xa4nyt peli\xc3\xa4 puhtaana boteista, ja peliin on ollut helppo kirjautua siit\xc3\xa4 l\xc3\xa4htien._NEWLINE_Ensimm\xc3\xa4iset palvelimet t\xc3\xa4yttyiv\xc3\xa4t noin viikon p\xc3\xa4\xc3\xa4st\xc3\xa4._NEWLINE_Lis\xc3\xa4ksi peliss\xc3\xa4 ilmenee usein verkkoviivett\xc3\xa4 eli "lagia", joka aiheuttaa k\xc3\xa4velless\xc3\xa4 hahmojen "hypp\xc3\xa4\xc3\xa4misen" taaksep\xc3\xa4in, pahimmillaan sein\xc3\xa4n sis\xc3\xa4\xc3\xa4n. Peli saattaa my\xc3\xb6s kaatua silloin t\xc3\xa4ll\xc3\xb6in bugien eli ohjelmointivirheiden takia. N\xc3\xa4ist\xc3\xa4 virheist\xc3\xa4 tunnetuin on bugi jota kutsutaan ``????????\xc2\xb4\xc2\xb4 erroriksi. En\xc3\xa4\xc3\xa4 t\xc3\xa4m\xc3\xa4 virhe ei ole pelkk\xc3\xa4\xc3\xa4 kysymysmerkki\xc3\xa4 vaan siin\xc3\xa4 on selv\xc3\xa4\xc3\xa4 teksti\xc3\xa4 tietokoneen tiedoista. Suurin ongelma esiintyi pelin ensimm\xc3\xa4isell\xc3\xa4 palvelimella Xianilla, jossa joulutapahtuman lis\xc3\xa4ksi koko peli meni viikon verran taaksep\xc3\xa4in. T\xc3\xa4m\xc3\xa4 tarkoitti kaiken viikon aikana tehdyn ty\xc3\xb6n menett\xc3\xa4mist\xc3\xa4. Joymax kuitenkin korvaa t\xc3\xa4llaiset tietyill\xc3\xa4 erikoiseduilla, esimerkiksi kaksinkertaisten kokemuspisteiden saannilla._NEWLINE_Suureksi ongelmaksi on hiljattain noussut my\xc3\xb6s laittomien bot-ohjelmien k\xc3\xa4ytt\xc3\xa4minen, jotka kehitt\xc3\xa4v\xc3\xa4t hahmoa automaattisesti tai mainostavat jotain. T\xc3\xa4m\xc3\xa4 on hyvin huomattavaa my\xc3\xb6s pelin kaupungeissa, joissa bot-hahmot seisovat ja toistavat jatkuvasti samoja lauseita, jotka yleens\xc3\xa4 mainostavat eri nettisivustoja. Pelaajat my\xc3\xb6s kiert\xc3\xa4v\xc3\xa4t botin est\xc3\xa4misohjelmia vaihtamalla IP-osoitetta ja tekem\xc3\xa4ll\xc3\xa4 uuden tunnuksen peliin. Estettyjen pelaajien lista ilmestyi ennen viikoittain pelin sivuilla, nyky\xc3\xa4\xc3\xa4n estolista julkaistaan p\xc3\xa4ivitt\xc3\xa4in. My\xc3\xb6sk\xc3\xa4\xc3\xa4n luottokorttien v\xc3\xa4\xc3\xa4rink\xc3\xa4yt\xc3\xb6lt\xc3\xa4 (credit card fraud) pelin tavarakauppa ei ole s\xc3\xa4\xc3\xa4stynyt. Nyky\xc3\xa4\xc3\xa4n peli k\xc3\xa4rsii my\xc3\xb6s monista turvallisuusongelmista. Monet pelaajat ovat esimerkiksi joutuneet hakkeroinnin uhreiksi, vaikka ovat k\xc3\xa4ytt\xc3\xa4neet suuria summia hahmojensa kehitt\xc3\xa4miseen.'